“เงินบาท” วันนี้เปิดตลาด 34.35 บ. แนะผู้นำเข้าซื้อสกุลต่างประเทศ เพื่อป้องกันความเสี่ยง
“เงินบาท” วันนี้เปิดตลาด 34.35 บ. อ่อนค่าจากราคาปิดตลาดในสัปดาห์ก่อนที่ระดับ 34.25 บาท/ดอลลาร์ แนะผู้นำเข้าซื้อสกุลเงินต่างประเทศเพื่อป้องกันความเสี่ยง
“เงินบาท” วันนี้เปิดตลาด 34.35 บ. อ่อนค่าจากราคาปิดตลาดในสัปดาห์ก่อนที่ระดับ 34.25 บาท/ดอลลาร์
17 เม.ย. 2566

ฝ่ายธุรกิจตลาดเงินและธุรกรรมระหว่างประเทศ ทีเอ็มบีธนชาต (TTB) เปิดเผยว่า ค่าเงินบาทเช้านี้(17 เม.ย.66) ค่าเงินบาทเช้านี้เปิดตลาดที่ 34.35 บาท/ดอลลาร์ อ่อนค่าจากราคาปิดตลาดในสัปดาห์ก่อน ที่ระดับ 34.25 บาท/ดอลลาร์ โดยสัปดาห์ที่ผ่านมาเงินบาทเผชิญแรงขายช่วงแรก และแข็งค่าขึ้นกลางสัปดาห์ ก่อนเข้าสู่ช่วงวันหยุดยาวของตลาดในประเทศเนื่องในเทศกาลสงกรานต์
โดยค่าเงินดอลลาร์ผันผวนอ่อนค่าในคืนวันพฤหัส หลังดัชนีราคาผู้บริโภค (CPI) และดัชนีราคาผู้ผลิต (PPI) ซึ่งเป็นข้อมูลเงินเฟ้อที่สหรัฐเปิดเผยในสัปดาห์นี้ ทำให้นักลงทุนมีความหวังว่าเฟด อาจชะลอการปรับขึ้นอัตราดอกเบี้ยเร็วขึ้น
อย่างไรก็ตาม USD ก็กลับมาแข็งค่าขึ้นอย่างรวดเร็วในคืนวันศุกร์ หลังจากการประกาศตัวเลขดัชนีทางเศรษฐกิจต่างๆ โดยเฉพาะการที่เจ้าหน้าที่ธนาคารกลางสหรัฐ (เฟด) แสดงความเห็นสนับสนุนการคุมเข้มนโยบายการเงิน
นักลงทุนกลับมาให้น้ำหนักมากขึ้นต่อคาดการณ์ที่ว่า ธนาคารกลางสหรัฐ จะปรับขึ้นอัตราดอกเบี้ย 0.25% ในการประชุมเดือน พ.ค. แม้มีการเปิดเผยตัวเลขเงินเฟ้อต่ำกว่าคาด
สำหรับปัจจัยด้าน Fund flow นักลงทุนต่างชาติซื้อหุ้นสุทธิเมื่อวันพุธก่อนวันหยุดยาวที่ 502 ล้านบาท ขณะที่มียอดขายพันธบัตรสุทธิ 1010 ล้านบาท  ตามลำดับ.
โดยคาดการณ์ค่าเงินบาทวันนี้จะมีความผันผวน โดยมีแนวรับและแนวต้านระยะสั้นที่  34.00-34.50 บาท/ดอลลาร์ แนะนำผู้นำเข้าควรซื้อเงินตราต่างประเทศล่วงหน้า เพื่อปิดความเสี่ยงด้านอัตราแลกเปลี่ยน
ส่วนกรอบค่าเงินวันนี้ USD/THB 34.10 – 34.50,EUR/THB 37.60 – 38.00,JPY/THB 0.2550 – 0.2600,GBP/THB 42.40 – 42.90,AUD/THB 22.80  – 23.30